瑪麗勒龐嘅保鑣同助手被指響佢擔任歐洲議會議員嗰陣，領取歐洲議會薪酬，實際上係幫國民陣線做嘢被司法機會調查，瑪麗勒龐因為同時係歐洲議會議員所以有刑事豁免權，講明響大選結束之前，拒絕接受司法調查。但係佢響網上發放伊斯蘭國處決人質嘅相就搞到歐洲議會響3月2號表決通過，就瑪麗勒龐被法國檢察當局調查有冇散播暴力影像，剝奪佢作為歐洲議會議員享有嘅刑事豁免權，意味佢隨時可能就2015年底響twitter發放三張關於極端組織伊斯蘭國處決人質嘅相，面臨被起訴甚至審訊，一旦入罪，最高刑罰係判監三年同罰款七萬五千歐元。